Iñaki Arriola

Iñaki Arriola López (Eibar, Gipuzkoa, 1959ko urriaren 7a) Eusko Jaurlaritzako Etxebizitza, Herri Lan eta Garraioko sailburua izan zen 2009tik 2012ra. Zuzenbidean lizentziatua zen Euskal Herriko Unibertsitatean, Gipuzkoan. 2008ko maiatzaren 17tik Gipuzkoako PSE-EEko idazkari nagusia da.

1991tik 1993ra Eusko Legebiltzarreko legebiltzarkide izan zen, baina bere eserlekuari uko egin zion Eibarko alkate kargua hartzeko. 1993tik 2008ra Eibarko alkatea izan zen.

2009ko Euskal Autonomia Erkidegoko Hauteskundeetarako PSE-EEko zerrendaburua izan zen Gipuzkoatik. Patxi López lehendakari bihurtzean, Etxebizitza, Herri Lan eta Garraioko sailburu izendatu zuen bere kabineterako. Bere agintaldiko lan nagusia Euskal Y-aren obrei bultzada handia ematea izan zen, Bergara eta Irun arteko zatian (Gipuzkoako zati hori da Eusko Jaurlaritzak eraikitzeko ardura duen bakarra). Arriolaren agintaldiaren hasieran, zati horrek dituen hamazazpi tarteetatik batean besterik ez ziren lanean ari; agintaldiaren bukaeran, bukatuta zeuden bi, eta besteetan lanean ari ziren.

Aurreko legealdian onartu zen Etxebizitza Legea garatzeko 2016an Ingurumena, Lurralde Antolaketa eta Etxebizitza izendatu zuten.

Erreferentziak

Kanpo estekak 

Eibartarrak
PSE-EEko politikariak
Eusko Jaurlaritzako Sailburuak
Eibarko alkateak
Gipuzkoako politikariak
Euskal Herriko Unibertsitateko ikasleak
Eusko Legebiltzarreko legebiltzarkideak IV. legegintzaldian
Eusko Legebiltzarreko legebiltzarkideak IX. legegintzaldian
Eusko Legebiltzarreko legebiltzarkideak X. legegintzaldian